LH โบรกฯแนะซื้อเป้า 10.80 บาท รับโชว์ยอด “พรีเซล” ไตรมาส 3 แตะเฉียดหมื่นล้าน
LH โบรกฯแนะซื้อเป้า 10.80 บาท รับโชว์ยอด "พรีเซล" ไตรมาส 3 แตะเฉียดหมื่นล้าน จับตากำไร Q3/65 โตแตะ 1.9 พันล้านบาท 9 เดือนแรก
LH โบรกฯแนะซื้อเป้า 10.80 บาท รับโชว์ยอด "พรีเซล" ไตรมาส 3 แตะเฉียดหมื่นล้าน จับตากำไร Q3/65 โตแตะ 1.9 พันล้านบาท 9 เดือนแรก
10 ต.ค. 2565

บล.โนมูระ พัฒนสิน ระบุในบทวิเคราะห์วันนี้ (10 ต.ค.65) ว่า บริษัทแลนด์แอนด์เฮ้าส์ จำกัด (มหาชน) หรือ LH แนะนำซื้อเป้า 10.80 บาท มีมุมมองต่อพรีเซลไตรมาส 3/2565 คาดที่ 9.1 พันล้านบาท (โต 38% เทียบช่วงเดียวกันของปีก่อน, โต 23% เทียบไตรมาสก่อนหน้า) เพราะโตสูง เทียบช่วงเดียวกันของปีก่อน, เทียบไตรมาสก่อนหน้า และมากกว่าที่คาด ทั้งนี้ กลุ่ม low-rise ทำ record high ด้าน presale ได้ สะท้อนกำลังซื้อตลาดบนยังดีกว่ากลุ่มอื่น
ทั้งนี้ 9 เดือนแรกปี 2565 ยอดพรีเซลคาดคิดเป็น 79% จากเป้าปีที่ 3.1 หมื่นล้านบาท (โต 8% เทียบช่วงเดียวกันของปีก่อน) ทำให้คาดมีโอกาสเป็นไปตามเป้า/มากกว่าเป้า สำหรับกำไรปกติไตรมาส 3/2565 เบื้องต้นคาดที่ราว 1.9 พันล้านบาท (โต 47% เทียบช่วงเดียวกันของปีก่อน, ลดลง 4% เทียบไตรมาสก่อนหน้า) ซึ่งยังถือว่าดี ตามพรีเซลที่ดี และมีการโอนต่อเนื่องของ condo ใหม่ ทั้งคาดกำไรปกติไตรมาส 4/2565 เป็นไตรมาสที่ดีสุดของปีนี้ และน่าจะทำให้ประมาณการกำไรปกติปี 2565 ที่ 8.28 พันล้านบาท (โต 19% เทียบช่วงเดียวกันของปีก่อน) เป็นไปตามเป้า ซึ่งส่วนนี้ยังไม่รวม extra gain จากแผนขายสินทรัพย์ที่ USA ซึ่งจะเป็น upside ต่อกำไรมากว่า 1.0 พันล้านบาท หรือคิดเป็น upside ต่อ EPS ส่วนเพิ่ม &gt;12%, DPS ส่วนเพิ่ม &gt;15%
โดยยังคงแนะนำซื้อแต่ปรับมาใช้ราคาเป้าหมายปี 2565 ที่ 10.80 บาท/หุ้น จุดเด่นของ LH ยังมาจาก residential business ยังแข็งแกร่งกว่ากลุ่ม เพราะ portfolio หลักเป็น low-rise ในกลุ่มกลาง-บน ที่กำลังซื้อยังดีกว่ากลุ่มอื่น และคาดปันผลจ่ายปี 2565-2566 ที่ 6.9-7.4%